นานมากแล้วครับ ที่ไม่ได้มาทานร้านดังอย่างไต้ฮี้ เป็นภัตตาคารจีนที่อยู่คู่เมืองชลมานานกว่า 60 ปี งานโต๊ะจีน งานจัดเลี้ยง งานแต่ง งานวันเกิด คนชลบุรีเค้านิยมมาร้านนี้กันละครับ 

แต่แค่ออเดอร์ก็สร้างความไม่ประทับใจเข้าให้แล้ว พนักงานที่มารับออเดอร์ ผมสแกนจากหนังหน้าดู คงไม่ใช่ลูกจ้างแน่นอนครับ น่าจะเป็นหนึ่งใน ญาติโกโหติกาค่อนข้างชัวร์ๆ หน้า She โคตร!! จะไม่ต้อนรับแขก หรืออารมณ์ไม่ดี ก็อยู่หลังบ้านดิ ออกมาทำไม๊ หึ๊? ตัวเองอารมณ์เสีย แล้วยังจะมาทำลูกค้าเสียอารมณ์ บอกตรงๆว่า แค่นี้ก็เริ่มทำให้อาหารไม่ค่อยอร่อยแล้วละครับ

.... มาถึงอาหารกันบ้าง ....

ห้อยจ๊อกับแฮ่กึ๊น : จานละ 200 บาท ดูจะแพงไปนิด เมื่อเทียบปริมาณที่ได้มา รสชาตดี สมราคาค่าตัวที่ลูกละ 21 บาทครับ ลูกใหญ่โตดี 

ขาหมูหมั่นโถว : มาทั้งขา 330 บาท มาเยอะเต็มๆ รสชาตหวานเค็ม ก็พอใช้ได้ ส่วนหมั่นโถว ต้องทานเด้วนั่นครับ ตอนร้อนๆเลย อย่าปล่อยให้เย็นละ ความอร่อยจะลดลงฮวบๆ

ขนมจีบปู : จานละ 120 บาท มีมาให้ 8 ลูกโตๆ ก็ตกลูกละ 15 บาท เนื้อนุ่ม เคี้ยวอร่อยดี หอมๆ มีเนื้อปูโปะมาด้านบน ด้านในเป็นเนื้อหมูครับ

แกงจืดลูกชิ้นหมูบะช่อ : 200 บาท มาหม้อใหญ่ๆ ใส่ลูกชิ้นปลา ลูกใหญ่ เด้งๆ อร่อยใช้ได้ หมูบะช่อ เนื้อเด้งๆคล้ายกับหมูเด้ง นุ่มๆ ก็อร่อยดีเหมือนกัน แล้วก็ใส่ผักกาดขาว กับสาหร่าย ซุปใส่พริกไทย ออกรสชาตนิดๆ กำลังพอดี

ข้าวผัดปลาเค็ม : จานนี้ละครับ ที่ทำให้แปลกใจ เซอไพรส์ผมไม่น้อย คือแค่สงสัยว่า ร้านระดับไต้ฮี้ ทำเมนูนี้ไม่เป็นได้อย่างไรกัน? ผมทานเมนูนี้มามากพอสมควร ร้านดีๆส่วนใหญ่ ทำได้ไม่ต่างกันมากเค้าจะเลือกเฉพาะเนื้อปลาเค็ม  ยีมาให้ละเอียดๆ แล้วเอามาคลุกกับข้าวสวย แล้วผัดรวมกันมาเลย จะได้กลินที่หอมมากๆ จากเนื้อปลาเค็ม แต่ที่นี่เล่นหั่นปลาเค็มเป็นชิ้นใหญ่ๆ ผัดมากับข้าว มันทำให้เค็มมากเกินไป แล้วที่แย่ไปกว่านั้นอีก เค้าไม่ดึงก้างปลาออก โอ้!! พระเจ้า คิดได้ยังไง? เพราะเมนูนี้แท้ๆ เล่นเอาดาวหล่นฮวบบบ

เรื่องของกิน เรื่องอาหาร เรื่องรสชาต นานาจิตตัง ต่างคน ต่างเวลา ต่างกรรม ต่างวาระ โปรดอ่านแล้วเพื่อใช้ประกอบการตัดสินใจพอครับ ดีไม่ดี ท่านอย่าเชื่อผม จนกว่าจะได้ลองเอง 